ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002645
ขอให้แก้ไขปัญหาเสียงดังรบกวนจากการรวมกลุ่มดื่มสุราและปัญหากลิ่นเหม็นจากการสูบบุหรี่และการประกอบอาหาร บริเวณสวัสดีกรุงเทพคอนโด ตึก D แขวงหนองบอน เขตประเวศ  กรุงเทพมหานคร จุดสังเกต ฝั่งตรงข้ามเป็นห้างสรรพสินค้าซีคอน สาขาศรีนครินทร์ คอนโดดังกล่าวอยู่ฝั่งตรงข้ามซอยศรีนครินทร์ 38 เมื่อเข้าซอยแล้วสัญจรมาตามถนนเมื่อสิ้นสุดทางถนน จะพบกับเจอสามแยกจากนั้นเลี้ยวขวา มองไปทางด้านขวามือจะพบกับร้านสะดวกซื้อเซเว่นอีเลฟเว่น จะพบกับป้ายคอนโดอยู่ด้านข้างร้านสะดวกซื้อเซเว่นอีเลฟเว่น  (ระบุข้อมูลตามผู้ร้องแจ้ง) เนื่องจากผู้ร้องแจ้งว่าห้องดังกล่าวปล่อยให้คนเช่าโดยภรรยาของผู้จัดการอาคาร (ทราบชื่อและนามสกุล) ในเชิงพาณิชย์การค้าโดยเปิดเป็นร้านขายกาแฟและไอศกรีม เจ้าของร้าน (ไม่ทราบชื่อและนามสกุล) มีการตั้งโต๊ะและเก้าอี้ไว้หน้าบริเวณหน้าห้อง เพื่อรองรับลูกค้าที่มาใช้บริการ ร้านดังกล่าวมีลูกค้าประจำประมาณไม่เกิน 15 คน ซึ่งร้านดังกล่าวนั้นมีการประกอบอาหารควบคู่ไปกับการขายกาแฟ  ทำให้กลิ่นอาหารกระจายฟุ้งไปทั่วบริเวณโดยรอบ อีกทั้งยังมีการรวมกลุ่มตั้งวงดื่มสุราเหล้าเบียร์และส่งเสียงดังรบกวนผู้อื่น เวลาเปิดของร้านไม่แน่ชัดเนื่องจากบางวันร้านเปิดให้บริการ บางวันจะปิดให้บริการ แต่ช่วงเวลาที่พบเห็นปัญหา ตั้งแต่เวลา 17.00 - 04.00 น. เบื้องต้นผู้ร้องเคยแจ้งเรื่องไปที่สำนักงานเขตประเวศและสถานีตำรวจนครบาลพระโขนง แต่ไม่ได้รับการดำเนินการ ผู้ร้องจึงประสงค์ให้ทางหน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและผู้เช่าคนอื่นต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata